Zapisnik s 22. sjednice Općinskog vijeća Općine Kloštar Podravski,

održane 25. rujna 2023. godine u vijećnici Općine Kloštar

Podravski, Kralja Tomislava 2

#  Sjednica je sazvana sazivom KLASA: 024-02/23-01/07, URBROJ: 2137-16-01/01-23-01 od 15. rujna 2023. godine.

Sjednicu je otvorila predsjednica u 19.00 sati i pozdravila prisutne.

 Sjednici su bili prisutni:

a) Članovi Općinskog vijeća:

1. Marija Šimunko
2. Marinko Matančić
3. Marijan Belec
4. Antonija Haleuš
5. Lidija Gatalica
6. Marijana Lovrenčec
7. Ivana Pavunić
8. Mirko Šandrovčan
9. Ankica Jelušić
10. Branko Golubić
11. Mirko Debeljak
12. Darijo Šogorić

b) Ostali:

1. Siniša Pavlović, općinski načelnik,

1. Nataša Martinčević, Pročelnica JUO Općine Kloštar Podravski,

2. Ivan Čupen, djelatnik KOMUNALNO KP,

3. Alen Janći, direktor TZP DRAVSKI PESKI,

4. Dubravka Domović, viša referentica za administrativne poslove, zapisničarka,

5. Andrea Živko, stručna suradnica za računovodstvene poslove,

6. Sanja Seleš, referentica za računovodstvene poslove.

Nakon prozivke, predsjednica Općinskog vijeća konstatira da je sjednici prisutno 12 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nije bio prisutan Ivan Šipek.

Predsjednica je predložila i sljedeći

 D N E V N I R E D:

1. Usvajanje Zapisnika sa prethodne 21. sjednice Općinskog vijeća Općine Kloštar Podravski.
2. Donošenje I. izmjene i dopune Proračuna Općine Kloštar Podravski za 2023. godinu i Pojekcije za 2024. i 2025. godinu.(Izvjestitelj:Andrea Živko)
3. Donošenje Programa o izmjenama Programa održavanja komunalne infrastrukture

na području Općine Kloštar Podravski u 2023. godini. (Izvjestitelj:Andrea Živko)

1. Donošenje Programa o izmjeni Programa građenja komunalne infrastrukture na području Općine Kloštar Podravski u 2023. godini. (Izvjestitelj:Andrea Živko)
2. Donošenje Polugodišnjeg izvještaja o izvršenju Proračuna Općine Kloštar Podravski za 2023. godinu. (Izvjestitelj:Andrea Živko)
3. Donošenje Odluke o provedbi postupka javne nabave za izradu projektne dokumentacije “Rekonstrukcija raskrižja županijske ceste ŽC 2234 i lokalne ceste LC 26129 u naselju Kloštar Podravski”.(Izvjestitelj:Siniša Pavlović)
4. Donošenje Odluke o provedbi postupka javne nabave za izradu projektne dokumentacije “Izgradnja nerazvrstane ceste u ulici Oderjan u naselju Kloštar Podravski”.(Izvjestitelj:Siniša Pavlović)
5. Donošenje Odluke o provedbi postupka javne nabave za izradu projektne dokumentacije “Izgradnja pješačke staze uz državnui cestu DC2, ulica kralja Tomislava u naselju Kloštar Podravski. (Izvjestitelj:Siniša Pavlović)
6. Donošenje Odluke o provedbi postupka javne nabave za izradu projektne dokumentacije “Centar za razvoj i edukaciju u Općini Kloštar Podravski. (Izvjestitelj:Siniša Pavlović)
7. Usvajanje Izvješća o upravljanju led dipley-om.(Izvjestitelj:Alen Janći)
8. Donošenje Odluke o davanju led displeya na upravljanje trgovačkom društvu KOMUNALNO KP d.o.o. (Izvjestitelj:Siniša Pavlović)
9. Donošenje Zaključka o usvajanju Izvješća o radu općinskog načelnika Općine Kloštar Podravski za razdoblje od 1. siječnja do 30. lipnja 2023. godine. (Izvjestitelj:Siniša Pavlović)
10. Donošenje Odluke donošenju Plana djelovanja u području prirodnih nepogoda

Općine Kloštar Podravski za 2024. godinu.(Izvjestitelj:Nataša Martinčević)

1. Donošenje Odluke o prodaji nekretnina u vlasništvu Općine Kloštar Podravski (prihvaćanje ponude o odabiru najpovoljnijeg ponuditelja z.k. ul. br. 1545 k.o. Prugovac). (Izvjestitelj:Nataša Martinčević)
2. Donošenje Odluke o prodaji nekretnina u vlasništvu Općine Kloštar Podravski. (Izvjestitelj:Nataša Martinčević)
3. Donošenje Odluke o imenovanju predsjednika i članova Općinskog povjerenstva za procjenu šteta od prirodnih nepogoda Općine Kloštar Podravski. (Izvjestitelj:Nataša Martinčević).
4. Izvješće o provedbi Plana upravljanja imovinom u vlasništvu Općine Kloštar Podravski za 2022. godinu. (Izvjestitelj:Nataša Martinčević).
5. Različito.

**AKTUALNI SAT.**

Predloženi dnevni red je nakon glasovanja jednoglasno prihvaćen.

Točka 1.

Usvajanje Zapisnika sa prethodne 21. sjednice Općinskog vijeća

Općine Kloštar Podravski

Predsjednica je dala na glasovanje usvajanje zapisnika s prethodne 21. sjednice Općinskog vijeća Općine Kloštar Podravski.

Jednoglasno, s 12 glasova „ZA” usvojen je zapisnik s 21. sjednice Općinskog vijeća Općine Kloštar Podravski.

Točka 2.

Donošenje I. izmjene i dopune Proračuna Općine Kloštar Podravski za 2023. godinu i Pojekcije za 2024. i 2025. godinu.(Izvjestitelj:Andrea Živko)

Andrea Živko je upoznala sve prisutne s I. izmjenama i dopunama Proračuna Općine Kloštar Podravski za 2023. godinu i Pojekcije za 2024. i 2025. godinu. Budući su vijećnici dobili materijale, nije bilo naknadnih pitanja.

Jednoglasno, s 12 glasova „ZA” usvajaju se i donose I. izmjene i dopune Proračuna Općine Kloštar Podravski za 2023. godinu i Pojekcije za 2024. i 2025. godinu.

I. izmjene i dopune Proračuna Općine Kloštar Podravski za 2023. godinu i Pojekcije za 2024. i 2025. godinu se prilažu zapisniku i čini njegov sastavni dio.

Točka 3.

Donošenje Programa o izmjenama Programa održavanja komunalne infrastrukture

na području Općine Kloštar Podravski u 2023. godini. (Izvjestitelj:Andrea Živko)

Andrea Živko obrazložila je izmjene Programa održavanja komunalne infrastrukture

na području Općine Kloštar Podravski u 2023. godini. Vijećnici su primili materijale i nije bilo pitanja.

Jednoglasno, s 12 glasova „ZA” donosi se Program o izmjenama Programa održavanja komunalne infrastrukture na području Općine Kloštar Podravski u 2023. godini

 Program se prilaže ovom zapisniku i čine njegov sastavni dio.

4. Točka

Donošenje Programa o izmjeni Programa građenja komunalne infrastrukture na području Općine Kloštar Podravski u 2023. godini. (Izvjestitelj:Andrea Živko)

Andrea Živko je objasnila izmjene Programa građenja komunalne infrastrukture na području Općine Kloštar Podravski u 2023. godini.

 Jednoglasno, s 12 glasova „ZA” donosi se Program o izmjeni Programa građenja komunalne

 infrastrukture na području Općine Kloštar Podravski u 2023. godini

 Program se prilaže ovom zapisniku i čini njegov sastavni dio.

 5. Točka

Donošenje Polugodišnjeg izvještaja o izvršenju Proračuna Općine Kloštar Podravski za 2023. godinu. (Izvjestitelj:Andrea Živko)

Andrea Živko je vijećnicima podnijela Polugodišnji izvještaj o izvršenju Proračuna Općine Kloštar Podravski za 2023. godinu. Uz primljene materijale i dovoljno vremena za njihovu analizu, nije bilo naknadnih pitanja.

Jednoglasno, s 12 glasova „ZA” usvaja se Polugodišnji izvještaj o izvršenju Proračuna Općine Kloštar Podravski za 2023. godinu.

Polugodišnji izvještaj o izvršenju Proračuna Općine Kloštar Podravski za 2023. godinu

prilaže se ovom zapisniku i čine njegov sastavni dio.

6. Točka

Donošenje Odluke o provedbi postupka javne nabave za izradu projektne dokumentacije “Rekonstrukcija raskrižja županijske ceste ŽC 2234 i lokalne ceste LC 26129 u naselju Kloštar Podravski”.(Izvjestitelj:Siniša Pavlović)

Siniša Pavlović pozdravlja sve prisutne i objašnjava projekte koji se spominju u dnevnom redu ove sjednice i koji su zapravo, vezani. Uz izgradnju tržnice treba napraviti rekonstrukciju županijskuh cesta prema Kozarevcu i Oderjanu, zapravo izgradnja manjeg kružnog toka u naselju Kloštar Podravski jer bi centar samog naselja na taj način bio prometno riješen. Zbog sigurnosti svih sudionika prema Kozarevcu bi išao ležeći policajac. Prema Oderjnu treba rasteretiti samu cestu, zbog toga se planira asfaltiranje puta pod nazivom Oderjanec. Već je pristigla ponuda od firme RENCON, gdje su navedene geodetske usluge, glavni građevinski project. Uz suradnju i pomoć ŽUC-a sigurno će se ostvariti ova zamisao.

 Jednoglasno, s 12 glasova „ZA” dosnosi se Odluka o provedbi postupka javne nabave za

 izradu projektne dokumentacije “Rekonstrukcija raskrižja županijske ceste ŽC 2234 i lokalne

 ceste LC 26129 u naselju Kloštar Podravski”.

 Odluka se prilaže ovom zapisniku i čine njegov sastavni dio.

Točka 7.

Donošenje Odluke o provedbi postupka javne nabave za izradu projektne dokumentacije “Izgradnja nerazvrstane ceste u ulici Oderjan u naselju Kloštar Podravski”.(Izvjestitelj:Siniša Pavlović)

Siniša Pavlović napominje da su točke razdvojene, ali su usko povezane. Stigla je ponuda od iste tvrtke za takozvani put Oderjnec. Ministarstvo graditeljstva obično financira u 100% iznosu takve ceste. Time bi se riješila problematika prometovanja prema Dinjevcu, prema djećjem vrtiću i smatra da bi se trebalo što prije početi s projektnom dokumentacijom I spremno dočekati natječaj.

Branko Golubić napominje da ne bi bilo lose kada bi se izlaz na DC2 napravio kod Benka jer bi breglednost bila bolja.

Ivan Čupen se uključio i napomenuo da je bio na razgovoru s vlasnikom, ali zemljište je bilo pod teretom te nije bila moguća prodaja.

Siniša Pavlović navodi da je bilo upita od strane općine, ali nemoguće je bilo učiniti otkup. pod teretom, Može se ponovno provjeriti da li je došlo do promjene i postoji li mogućnost da se to realizira.

Jednoglasno, s 12 glasova „ZA” donosi se Odluka o provedbi postupka javne nabave za izradu projektne dokumentacije “Izgradnja nerazvrstane ceste u ulici Oderjan u naselju Kloštar Podravski”.

 Odluka se prilaže ovom zapisniku i čini njegov sastavni dio.

Točka 8.

Donošenje Odluke o provedbi postupka javne nabave za izradu projektne dokumentacije “Izgradnja pješačke staze uz državnui cestu DC2, ulica kralja Tomislava u naselju Kloštar Podravski. (Izvjestitelj:Siniša Pavlović)

Siniša Pavlović objašnjava vijećnicima potrebu pješačke staze na navedenoj lokaciji: nalazimo se uz D2, problematična je to ulica kojom dnevno prolazi oko 9.5 tisuća vozila, sam pješački prelaz je upitan zbog toga što je promet gust i vrlo frekventan. Imamo ponudu za izradu projektne dokumentacije, čekamo natječaj, mišljenja smo da je prioritet ta ulica kako bi spriječili nemila događanja. Prijedlog je da se donese spomenuta odluka.

Jednoglasno, s 12 glasova „ZA” donosi se Odluka o provedbi postupka javne nabave za izradu projektne dokumentacije “Izgradnja pješačke staze uz državnui cestu DC2, ulica kralja Tomislava u naselju Kloštar Podravski.

 Odluka se prilaže ovom zapisniku i čine njegov sastavni dio.

Točka 9.

Donošenje Odluke o provedbi postupka javne nabave za izradu projektne dokumentacije “Centar za razvoj i edukaciju u Općini Kloštar Podravski. (Izvjestitelj:Siniša Pavlović)

Siniša Pavlović pojašnjava da se radi o zgradi koja je poznata pod nazivom stari mlin, a koja je već otkupljena. Plan je na tom mjestu napraviti poslovni inkubator, gdje bi bili smješteni mladi poduzetnici i mlade firme. Cilj je vratiti naše mlade na naše područje. Uz urede bila bi i konferencijska sala za održavanje radionica, mogle bi je koristiti firme i udruge, pogotovo bi bilo pogodno za pčelare, a možda i za vinogradare. Došla je baš ponuda za pčelare, Donat iz Zadra, to je veliki iznos, ali ako se krene u project, sve će se posložiti. Kod planiranja novih projekata najteži, a ipak prvi korak je problematičan: Građevinska dozvola koja je potrebna da bi projekti uopće saživjeli. Smatramo da je potreban za naše mlade, da se ne iseljavaju iz naše općine.

 Jednoglasno, s 12 glasova „ZA” donosi se Odluka o provedbi postupka javne nabave za izradu

 projektne dokumentacije “Centar za razvoj i edukaciju u Općini Kloštar Podravski.

 Odluka se prilaže ovom zapisniku i čini njegov sastavni dio.

Točka 10.

Usvajanje Izvješća o upravljanju led dipley-om.(Izvjestitelj:Alen Janći)

Alen Janći podsjeća kako je TZP Dravski peski krajem prošle godine dobila od općine Led Display na upravljanje, napravljen je cijenik i trenutno je 5 stalnih oglašivača te izvještava o ostvarenju financijskih sredstava u iznosu od 1.815,52 EUR.

 Jednoglasno, s 12 glasova „ZA” usvaja se Izvješće o upravljanju led dipley-om.

 Izvješće se prilaže ovom zapisniku i čini njegov sastavni dio.

Točka 11.

Donošenje Odluke o davanju led displeya na upravljanje trgovačkom društvu KOMUNALNO KP d.o.o. (Izvjestitelj:Siniša Pavlović)

Siniša Pavlović daje prijedlog je da se Led Display da na upravljanje KOMUNALNOM KP. To je općinska imovina i treba na to gledati iz vlasničkog kuta. TZ sastoji se od četiri općine, uskoro i pet, koje bi željele vrtjeti svoje reklame na našem led display, naravno besplatno. Zbog toga je pametnije da naša imovina ostane našom.

 Jednoglasno, s 12 glasova „ZA” Odluka o davanju led displeya na upravljanje trgovačkom

 društvu KOMUNALNO KP d.o.o.

 Odluka se prilaže ovom zapisniku i čini njegov sastavni dio.

Točka 12.

Donošenje Zaključka o usvajanju Izvješća o radu općinskog načelnika Općine Kloštar Podravski za razdoblje od 1. siječnja do 30. lipnja 2023. godine. (Izvjestitelj:Siniša Pavlović)

Siniša Pavlović podnio je vijećnicima skraćenu verziju Izvješće o radu, budući su materijali dostavljeni svim vijećnicima.

 Jednoglasno, s 12 glasova „ZA” donosi se Zaključak o usvajanju Izvješća o radu općinskog

 načelnika Općine Kloštar Podravski za razdoblje od 1. siječnja do 30. lipnja 2023. godinu.

 Zaključak se prilaže ovom zapisniku i čini njegov sastavni dio.

Točka 13.

Donošenje Odluke donošenju Plana djelovanja u području prirodnih nepogoda

Općine Kloštar Podravski za 2024. godinu.(Izvjestitelj:Nataša Martinčević)

Nataša Martinčević napominje kako se Plan mora se donijeti do 30. rujna u tekućoj godini za iduću godinu. Imali smo prijave za štete, još nema povratnih informacija. Ako budu prijave usvojene, točno će biti naznačeno koliko svaki od prijavitelja ostvaruje pravo na štete od prirodnih nepogoda.

Jednoglasno, s 12 glasova „ZA” donosi se Odluka o donošenju Plana djelovanja u području prirodnih nepogoda Općine Kloštar Podravski za 2024. godinu.

 Odluka se prilaže ovom zapisniku i čini njegov sastavni dio.

Točka 14.

Donošenje Odluke o prodaji nekretnina u vlasništvu Općine Kloštar Podravski (prihvaćanje ponude o odabiru najpovoljnijeg ponuditelja z.k. ul. br. 1545 k.o. Prugovac). (Izvjestitelj:Nataša Martinčević)

Nataša Martinčević izvještava kako je bio objavljen javni natječaj, stigla je samo jedna ponuda. Procjenjena vrijednost je bila 9.970,00 EUR, a ponuda 10.000,00 EUR. Nekretnina je prodana Josipu Prilika iz Prugovca.

Jednoglasno, s 12 glasova „ZA” donosi se Odluka o prodaji nekretnina u vlasništvu Općine Kloštar Podravski (prihvaćanje ponude o odabiru najpovoljnijeg ponuditelja z.k. ul. br. 1545 k.o. Prugovac).

 Odluka se prilaže ovom zapisniku i čini njegov sastavni dio.

Točka 15.

Donošenje Odluke o prodaji nekretnina u vlasništvu Općine Kloštar Podravski. (Izvjestitelj:Nataša Martinčević)

Nataša Martinčević objašnjava da se radi o ošasnoj imovini koju je općina naslijedila iza pokojne Barbare Halusek. Napravljen je procjembeni elaborat, svaka čestica će se prodavati posebno. Bit će objavljen javni natječaj pa će se zainteresirani moći javiti.

Darijo Šogorić ima primjedbe da ovdje nedostaje jedna čestica. Naknadnom provjerom, druga čestica za koju je on zainteresiran, nije u vlasništvu općine.

Jednoglasno, s 12 glasova „ZA” donosi se Odluka o prodaji nekretnina u vlasništvu Općine Kloštar Podravski.

 Odluka se prilaže ovom zapisniku i čini njegov sastavni dio.

Točka 16.

Donošenje Odluke o imenovanju predsjednika i članova Općinskog povjerenstva za procjenu šteta od prirodnih nepogoda Općine Kloštar Podravski. (Izvjestitelj:Nataša Martinčević).

Nataša Martinčević navodi kako u studenom istječe mandat Općinskog povjerenstva za procjenu šteta od prirodnih nepogoda Općine Kloštar Podravski. U prijašnjem sazivu svaka osoba je predstavljala svoj MO. Predlaže da Antuna Karasa, koji više nije član OV, zamijeni Antonija Haleuš.

Jednoglasno, s 12 glasova „ZA” donosi se Odluka o imenovanju predsjednika i članova Općinskog povjerenstva za procjenu šteta od prirodnih nepogoda Općine Kloštar Podravski.

 Odluka se prilaže ovom zapisniku i čini njegov sastavni dio.

Točka 17.

 Izvješće o provedbi Plana upravljanja imovinom u vlasništvu Općine Kloštar Podravski za 2022. godinu. (Izvjestitelj:Nataša Martinčević).

Nataša Martinčević objašnjava kako je zakonska obveza do 30. rujna tekuće godine podnijeti Izvješće o provedbi Plana upravljanja imovinom u vlasništvu Općine Kloštar Podravski za 2022. Godinu. Budući su vijećnici dobili materijale, nije bilo pitanja.

Jednoglasno, s 12 glasova „ZA” usvaja se Izvješće o provedbi Plana upravljanja imovinom u vlasništvu Općine Kloštar Podravski za 2022. Godinu I donosi Zaključak.

Izvješće i Zaključak se prilažu ovom zapisniku i čine njegov sastavni dio.

Točka 18.

Različito

Marija Šimunko naglašava kako u naselju Kozarevac ima problema s vodom, kišom i poplavama nakon radova na Aglomeraciji i pita jel ima kakvih planova za sanaciju.

Siniša Pavlović odgovara da ima planova, na upit mještana Kozarevca i Prugovca, treba donijeti zaključak za pismom namjere prema ŽUC-u te prijedlog izrade projektne dokumentacije. Pješačko-biciklistička staza navela bi odgovorne da postave infrastrukturu koja je propisana. Općina to ne smije dirati jer zemljište nije u vlasništvu općine. Može se donijeti zaključak kojim MO Kozarevac i Prugovac traže rješenje tog problema. Paralelno, bit će sazvano Vijeće za prevenciju, na kome će biti ista tema i isti prijedlog. Tražit će se izrada projektno-tehničke dokumentacije. Rencon, već spomeuta firma danas, može napraviti papirologiju. Nedavno je na višim razinama bio prijedlog da se napravi pješačko - biciklistička staza od Kloštra Podravskog do Lidla u Đurđevcu. To bi bio izvanredan potez za sve sudionike prometa na toj relaciji.

Ana Jelušić spominje problematiku dok se izlazi iz Veselog brega, ne održava se šikara koja je izrasla kraj prometnog ogledala, iz smjera Kozarevca se brzo vozi i jako je teško i opasno izlaziti na cestu.

Siniša Pavlović odgovara da je upoznat sa situacijom te da su pozvani serviseri da to očiste, stvarno je nepregledno. Kad se dođe na red, bit će riješeno.

Nataša Martinčević napominje vijećniku Dariju Šogorić da su izdvajanja za vatrogasce rasčlanjena tako da se bolje vidi koliko ide kome.

Marija Šimunko postavlja pitanje kada kreće “Zaželi”?

Siniša Pavlović odgovara da će biti vrlo brzo. Ne može se reči točan datum, krajem ove ili početkom iduće godine.

Ana Jelušić spominje pružne prijelaze, odnosno rampe…u kojoj je to fazi.

Siniša Pavlović odgovara da je gotovo, tehnički pregledi su prošli, sve je u redu, nadamo se da ćemo što prije biti na redu da se montiraju i prorade.

 Sjednica završena u 19.56 sati.

Zapisničarka: Predsjednica:

Dubravka Domović Marija Šimunko